[{"text_idx": "#000000", "text": "Fferyllydd yn rhannu profiad o gymorth iechyd meddwl wrth ymadfer ar o\u0302l COVID Hir"}, {"text_idx": "#000001", "text": "Dim Sylwadau ar Fferyllydd yn rhannu profiad o gymorth iechyd meddwl wrth ymadfer ar o\u0302l COVID Hir"}, {"text_idx": "#000002", "text": "Daliodd Geraint Jones, fferyllydd o dde Cymru, COVID-19 ym mis Ebrill 2020. Mae wedi bod mor garedig a\u0302 rhannu mewnwelediad i\u2019w brofiadau dros y flwyddyn diwethaf ar o\u0302l iddo gael diagnosis diweddarach o COVID Hir."}, {"text_idx": "#000003", "text": "Roedd Geraint yn byw gyda llu o symptomau ar o\u0302l iddo dal COVID gyntaf ym mis Ebrill, a effeithiodd yn eithriadol ar ei fywyd o ddydd i ddydd, fel gweithiwr proffesiynol ac fel unigolyn."}, {"text_idx": "#000004", "text": "Esboniodd Geraint: \u201cRoeddwn i mewn sefyllfa eithaf newydd ar y pryd gan i mi gael diagnosis o COVID Hir gan glinigydd o Lundain oedd a\u0302 phrofiad o drin cleifion ar o\u0302l yr haint COVID gychwynnol."}, {"text_idx": "#000005", "text": "\u201cNid oedd unrhyw arweiniad ynghylch sut i gefnogi na rheoli cleifion oedd ymddangos gydag amrywiaeth enfawr o symptomau ar yr adeg honno, felly roeddwn i\u2019n teimlo\u2019n ansicr iawn am y ffordd y gallai\u2019r salwch effeithio ar fy mywyd, ond hefyd pa mor hir y byddai\u2019n parhau i effeithio ar fy mywyd.\u201d"}, {"text_idx": "#000008", "text": "\u201cAr o\u0302l gweld y brwydrau roeddwn i wedi\u2019u hwynebu gyda COVID, ac wedi hynny, COVID Hir, ceisiais gefnogaeth trwy Canopi yn bennaf allan o anobaith ac am nad oeddwn i\u2019n gwybod at bwy i droi am help. \u201c"}, {"text_idx": "#000009", "text": "Cafodd Geraint brofiad cadarnhaol iawn gyda Canopi; ar o\u0302l cysylltu gyntaf a\u0302\u2019r gwasanaeth i weld pa gefnogaeth oedd ar gael, neilltuwyd therapydd iddo a fyddai\u2019n ei arwain trwy sesiynau Therapi Ymddygiad Gwybyddol (CBT)."}, {"text_idx": "#000010", "text": "\u201cWedi defnyddio CBT yn y gorffennol, roeddwn i\u2019n deall yn fras yr hyn y gallwn ei ddisgwyl, ond hefyd rhoddodd fy therapydd awgrymiadau defnyddiol iawn i mi gael y gorau o\u2019r sesiynau ac yna rhoi hynny ar waith yn fy mywyd o ddydd i ddydd."}, {"text_idx": "#000012", "text": "\u201cYn naturiol, roeddwn i\u2019n teimlo\u2019n gyffyrddus wrth drafod unrhyw faterion personol gyda\u2019r therapydd, sy\u2019n sgil ynddo\u2019i hun ond gwnaeth i mi deimlo\u2019n gartrefol o hyd, a hynny ar amser a dyddiad oedd yn gweddu i\u2019m symptomau corfforol amrywiol."}, {"text_idx": "#000013", "text": "\u201cRoedd y sesiynau bob amser wedi\u2019u seilio ar yr hyn yr oeddwn i, neu fy therapydd, yn teimlo a fyddai o fudd i mi, wedi deall fy anghenion trwy sgwrsio ac asesu.\u201d"}, {"text_idx": "#000015", "text": "\u201cYn bendant! Nid oeddwn i erioed wedi clywed am Canopi cyn mis Hydref (2020), ac a bod yn onest, roedd gen i ddisgwyliadau eithaf isel oherwydd nad oeddwn i\u2019n gwybod llawer amdanyn nhw na\u2019r gwasanaeth maen nhw\u2019n ei ddarparu. Nid wyf yn credu y gallwn fod wedi bod yn fwy anghywir!"}, {"text_idx": "#000016", "text": "Cysylltodd Geraint a\u0302 Canopi trwy e-bost. Yn sgil lansio\u2019n gwefan newydd, y ffordd gyflymaf o atgyfeirio\u2019ch hun am gefnogaeth yw trwy ein ffurflen atgyfeirio."}, {"text_idx": "#000017", "text": "Aeth Geraint ymlaen i ddweud: \u201cCes i ateb o fewn ychydig oriau gydag apwyntiad ffo\u0302n ar gyfer y diwrnod canlynol; apwyntiad brysbennu oedd hwnnw yn y bo\u0302n i ddeall pam roeddwn i\u2019n teimlo bod angen cefnogaeth arnaf."}, {"text_idx": "#000018", "text": "\u201cSiaradais i a\u0302 Nicola, Doctor sy\u2019n Cynghori, a argymhellodd gwrs o CBT ac a anfonodd fanylion fy therapydd penodedig ataf i gysylltu yn y lle cyntaf."}, {"text_idx": "#000019", "text": "\u201cO fewn wythnos, roeddwn i\u2019n cyflwyno fy hun i\u2019m therapydd ac yn dechrau\u2019r sesiynau \u2013 nid wyf wedi gweld gwasanaeth mo\u2019i debyg o ran cyflymder ei ymateb na throsglwyddiad mor fuan rhwng cydweithwyr."}, {"text_idx": "#000022", "text": "Roedd wedi bod yn rhan o grw\u0302p ffocws bach gydag uwch gydymaith ymchwil yn Sefydliad Caergrawnt oedd a\u0302 diddordeb mewn siarad a\u0302 dynion sy\u2019n byw gyda COVID Hir."}, {"text_idx": "#000025", "text": "Nod y ddadl oedd helpu i gasglu tystiolaeth i\u2019w chyflwyno i ASau ynghylch nifer yr achosion o COVID Hir a sut mae\u2019n parhau i effeithio ar y rhai sydd wedi goroesi\u2019r haint aci\u0301wt."}, {"text_idx": "#000026", "text": "Geraint yn rhoi tystiolaeth fel rhan o ddadl Long COVID"}, {"text_idx": "#000027", "text": "Cafodd hyn ei ffrydio\u2019n fyw trwy gyfrifon cyfryngau cymdeithasol March For Change, gydag ASau yn mynychu\u2019n rhithwir, ond penderfynodd rhai fynychu\u2019n bersonol hefyd yn Nhy\u0302\u2019r Cyffredin,\u201d esboniodd Geraint."}, {"text_idx": "#000028", "text": "Aeth ymlaen i ddweud: \u201cRwy\u2019 wir yn credu mai\u2019r gefnogaeth ges i gan Canopi, a\u2019r ddealltwriaeth fagais i o sut i fyw gyda chyflwr iechyd hirdymor, roddodd yr hyder i mi siarad mewn dadl o\u2019r fath."}, {"text_idx": "#000029", "text": "Defnyddiais y mecanweithiau ymdopi ddysgais i i\u2019m helpu drwy\u2019r paratoi a\u2019r sgwrsio, sy\u2019n amlygu pwysigrwydd strategaethau rheoli i rywun sy\u2019n byw gyda salwch. \u201c"}, {"text_idx": "#000031", "text": "\u201cCyn dal COVID, roeddwn i\u2019n ffit, yn iach, a hoffwn feddwl fy mod yn eithaf gwydn; yn anffodus, newidiodd COVID fy iechyd corfforol a\u2019m hiechyd meddwl yn llwyr."}, {"text_idx": "#000033", "text": "\u201cMae hyn wedi bod yn agoriad llygad llwyr i\u2019r gefnogaeth sydd ar gael i weithwyr gofal iechyd proffesiynol a byddwn yn bendant (ac eisoes wedi!) argymell Canopi i gydweithwyr.\u201d"}, {"text_idx": "#000036", "text": "Cadw fy enw, e-bost a gwefan o fewn y porwr hwn ar gyfer y tro nesaf fyddai'n gadael sylw."}]